text: 200 erhvervsfolk til Dansk Eksportdag
  13 november 2012 kl. 14.48
  Flyelektronikvirksomheden Scandinavian Avionics, slog tirsdag de store døre op i flyhangaren i Billund til Dansk Eksportdag.
  Dansk Eksportdag er en årlig tilbagevendende begivenhed arrangeret af Eksportrådet under Udenrigsministeriet
  Dagen bød bl.a. på indlæg fra Handels- og Investeringsminister, Pia Olsen Dyhr og Professor i International Økonomi ved Aarhus Universitet, Philipp Schröder.
  Scandinavian Avionics, der lagde det store lokale til begivenheden, har i en årrække markeret sig positivt på det danske eksportmarked med flere større ordrer og aftaler.
  